富豪B8R

富豪B8R係瑞典富豪出嘅一款後置引擎巴士底盤，喺2013年亮相，用嚟取代富豪B7R同埋B9R。

富豪B8R有兩軸同埋三軸版。佢首先係喺歐洲市場推出，所以初時只可以配富豪D8K歐盟六型引擎，容量7.7公升，打直擺喺車尾。2016年，富豪推出配富豪D8C歐盟五型引擎嘅B8R，畀排放冇咁嚴格嘅地區用。2017年4月，富豪宣佈向全球銷售B8R，提供埋富豪D8A歐盟三型引擎版本。喺南美洲，佢係被稱為富豪B250R或者富豪B330R。

富豪B8R可以整成客車或者市際車，佢可以配唔同車身，亦有啲係配富豪旗下嘅車身，以富豪8900、9400、9500或者9700等名義賣。B8R嘅低地台版係叫做富豪B8RLE。

富豪B8R嘅蹤跡遍及歐洲同亞洲。

官方產品介紹
 官方產品介紹

巴士型號